L’humor gràfic de Manel Gimeno arriba a la sala d’exposicions de la Casa de Cultura
2025-07-24

La Casa de Cultura de Burjassot estrenarà exposició dilluns que ve 22 de gener. Se trata d’una mostra d’humor gràfic que, baix el títol “Se hacen chistes”, arriba de la mà de Manel Gimeno, historietista i guionista de còmics i televisió. La mostra es podrà visitar en l’horari habitual de la Casa de Cultura, de dilluns a divendres de 8.15 a 20.45 hores, fins al 2 de febrer.

Les persones que s’animen a gaudir d’esta exposició podran contemplar, a través del dibuix, vinyetes en les quals Manel aborda les coses quotidianes i l’actualitat, jugant amb el llenguatge i els significats, amb sentit de l’humor. En les vinyetes es traslluïxen també referències a la cultura literària, artística i cinematogràfica de les quals l’autor és coneixedor.

Manel Gimeno ha sigut premiat en el Saló del Còmic de València i va rebre també Premi Turia a tota la seua trajectòria professional. Ha dedicat els últims anys al còmic didàctic, històric i divulgatiu. Col·labora també amb la revista infantil Camacuc i publica setmanalment en la Cartelera Turia. la seua pàgina d’humor, el Bolero de Manel.

En la mostra que arriba a la Casa de Cultura de Burjassot, Manel exposa una part del seu treball en l’àmbit de l’humor gràfic: una xicoteta mostra d’originals dels anys 80 i 90, exemples del procés de creació, publicacions i una àmplia selecció de treballs recents; alguns inèdits i la major part publicats en la Cartelera Turia.

La mostra compta amb la col·laboració de l’Associació Cultural Montau de Burjassot.